title: Val Conchán
text: Val Conchán (Balconchán en castellano) ye un municipio aragonés y chicorrón lugar d'a comarca d'o Campo de Daroca (Zaragoza), muit amán d'a provincia de Teruel, chunto a o río Xiloca. A suya población ye de 17 habitants (2007), en una superficie de 19,4 km², estando asinas o municipio mas chicorrón d'a provincia de Zaragoza.
  
  Ye rodeyau d'un parache natural muit poliu, con as montanyas d'o Sistema Iberico debant mesmo d'as suyas carreras (que nomás en son quatre, amás d'un callizo) y d'una fuent a on va a sobén chent de toda redolada.
  
  As suyas fiestas prencipals són en o mes de mayo, que ye quan o lugar ye pleno d'a chent que bell diya emigró dica as ciudatz, y ye quan se fa un baile en a procesión de Sant Pasqual Bailón.
  
  Tamién ye muit amán d'a laguna de Gallocanta, que ye un parache muit apreciau por os naturalistas y aimants d'a naturaleza.
  
  Cheografía 
  Ye situau en o semontano d'a Sierra de Santa Cruz, y en concreto a piet d'o Cerro de Sant Quílez, a man d'o despoblau medieval de L'Aldeyuela.
  
  Toponimia 
  O toponimo fa referencia a un posible terratenient romano, talment CONCIANUS y presenta a terminación án de pertenencia. A evolución d'o latín CONCIANUS ye talment por fonetica mozarabe (que palataliza a CI latina fendo-la ch), con perduga d'a -o final que conoix en mozarabe y ye común en aragonés dezaga de n final.
  
  Entre los microtoponimos con component en aragonés ye destacable Cerro de San Quílez, que presenta l'antroponimo "Quílez", correspondient a un santo que ha teniu prou devoción en Ribagorza y Litera pero que no ha teniu guaire devoción ni en lo sud y en l'ueste d'Aragón.
  
  Demografía
  
  Administración
  
  Reparto de concellers
  
  Alcaldes
  
  Referencias
  
  Veyer tamién  
  Lista de municipios de Zaragoza